Държавен вестник, бр. 78, 2024 г., стр. 72

СТР.  72	
Д Ъ Р Ж А В Е Н  В Е С Т Н И К 	
БРОЙ  78
я потърсили от лечебно заведение, което е 
изчерпало установения в договора му с РЗОК 
лимит. При достигане на определените месеч­
ни стойности, върху което болничните заве­
дения нямат контрол, за здравноосигурените 
лица ще е налице невъзможност да получат 
безплатна болнична помощ при избрания 
изпълнител на медицинска помощ, който от 
своя страна следва да спазва ограничението 
на месечните лимити.
Навременната и достъпна медицинска по­
мощ, предоставена при равни условия и еднак­
ви възможности за лечение, е основно право 
на здравноосигурените лица. Отдалечаването 
във времето на момента на нейното получаване 
може да нанесе на пациентите непоправими 
или труднопоправими вреди. В този смисъл са 
мотивите на Конституционния съд в Решение 
от 11.04.2024 г. по к. д. № 15/2023 г., с което е 
обявена за противоконституционна разпоред­
бата на чл. 55а, ал. 2 от Закона за здравното 
осигуряване (обн., ДВ, бр. 70 от 19.06.1998 г.; 
посл. изм., бр. 16 от 23.02.2024 г.). Това поста­
вя здравноосигурените лица в положение да 
им бъде отказана медицинска помощ поради 
финансови причини. Следователно, доколкото 
лимитирането на дейността на здравните за­
ведения ограничава правото на пациента да 
се ползва от предпочитана от него болнична 
помощ в определено лечебно заведение, то 
действието на оспорените разпоредби би огра­
ничило, затруднило и отложило оказването на 
медицинска помощ, включително би могло да 
доведе до отказ за лечение на пациентите в 
заведението, което те са избрали (в този смисъл 
е Определение от 15.07.2022 г., постановено по 
адм. д. № 5915/2022 г. по описа на ВАС, III о., 
и Определение № 8643 от 6.10.2022 г. на ВАС 
по адм. д. № 7650/2022 г., 5-членен състав).
Изискването на чл. 166, ал. 4 във връзка 
с ал. 2 АПК е не за доказване на конкретни 
значителни или труднопоправими вреди, а за 
възможността такива да настъпят с въведения 
законов израз – „ако то би могло да причи­
ни“. В съответствие с TP № 5 от 8.09.2009 г. 
на ОСК на ВАС целите на допуснатото по 
силата на закон предварително изпълнение 
и допустимостта на неговото спиране са под­
чинени на принципа за съразмерност, като 
следва да се съобрази административният 
акт и неговото изпълнение да не засягат 
права и законни интереси в по-голяма сте­
пен от най-необходимото за целта, за която 
актът се издава. Допуснатото предварително 
изпълнение от закона не съдържа законова 
презумпция за непогрешимост, за избягване 
на несъразмерност с конкретната ситуация 
и несъизмеримост на вредите с целите на 
административния акт.
В случая съдът счита, че са налице законо­
вите изисквания за съществуване на опасност 
за жалбоподателите и за здравноосигурените 
лица да настъпят както значителни, така и 
труднопоправими вреди. При съобразяване на 
всички аспекти на обществения интерес съдът 
счита, че опасността за настъпване на посо­
чените значителни и труднопоправими вреди 
е доказана. Затова е налице обезпечителна 
нужда от спиране действието на оспорените 
разпоредби на подзаконовия нормативен акт.
Предвид изложеното, искането за спира­
не действието на оспорените разпоредби на 
подзаконовия нормативен акт до окончателно 
решаване на въпроса за неговата законосъоб­
разност с влязъл в сила съдебен акт е осно­
вателно и следва да бъде уважено.
Воден от изложеното и на основание чл. 190, 
ал. 1 във връзка с чл. 166, ал. 4 във връзка с 
ал. 2 АПК, Върховният административен съд, 
състав на осмо отделение,
О П Р Е Д Е Л И :
Спира действието на чл. 394; чл. 409, ал. 3, 
в частта „и по изпълнители на БМП“; чл. 409, 
ал. 4, т. 2 и 3, и двете в частта „закупувани само 
в рамките на месечните стойности по прило­
жение № 2 към договорите на изпълнителите 
на БМП“; чл. 409, ал. 8; чл. 409, ал. 9; чл. 409, 
ал. 10; чл. 410, ал. 1 – 13; чл. 411; чл. 28, ал. 3 
и ал. 4, т. 2; чл. 26а от Националния рамков 
договор № РД-НС-01-2 от 1.09.2023 г. за ме­
дицинските дейности между Националната 
здравноосигурителна каса и Българския лекар­
ски съюз за 2023 – 2025 г. (обн., ДВ, бр. 77 от 
8.09.2023 г., в сила от 1.09.2023 г.; изм. и доп., 
бр. 17 от 27.02.2024 г., в сила от 1.01.2024 г.; 
попр., бр. 28 от 2.04.2024 г.).
Определението може да се обжалва с частна 
жалба в 7-дневен срок от съобщаването му 
на страните пред Върховния административен 
съд, петчленен състав.
След влизането му в сила определението да 
бъде изпратено за обнародване в „Държавен 
вестник“ на основание чл. 190, ал. 2 от АПК.
Председател:
Георги Чолаков
5855
ОПРЕДЕЛЕНИЕ № 9630 
от 30 август 2024 г.
по административно дело № 8096 от 2024 г.
Върховният административен съд на 
Република България – петчленен състав – 
I колегия, в закрито заседание в състав: предсе­
дател: Мариника Чернева, членове: Мирослав 
Мирчев, Еманоил Митев, Павлина Найденова, 
Ива Кечева, изслуша докладваното от съдията 
Мирослав Мирчев по административно дело 
№ 8096/2024 г.
Производството е образувано по две частни 
жалби, подадени от Националната здравно­
осигурителна каса, представлявана от нейния